
Eksamensreglement skriftlig eksamen grunnskole - Hemnes kommune 
 
 
	Oppmøte på eksamensdagen 
	Elevene har oppmøte senest kl. 08:30. Eksamen starter kl. 09:00.
Eleven setter seg på tilvist plass, og må ikke forlate den uten lov fra eksamensvaktene.

	Tid 
	Eleven får 5 klokketimer på å besvare eksamen 

	For sent oppmøte 
	Elever som møter opp for sent til eksamen, men før kl. 10:00, må ta kontakt med rektor og før de får gjennomføre eksamen. Eleven får ikke kompensert for den tapte tiden. Elever som kommer etter kl. 10:00 får ikke avlegge eksamen. 

	Når kan elever tidligst forlate eksamen 
	Eleven kan ikke forlate eksamenslokalet før kl. 10:00. Du kan ikke forlate eksamenslokalet før du har fått beskjed om det fra en eksamensvakt. 

	Ro og orden 
	Det må være helt stille og rolig i eksamenslokalet under eksamenstiden. Det er ikke tillatt med kommunikasjon mellom elever. Alle spørsmål skal gå til eksamensvakt. Du oppnår kontakt med dem ved å rekke opp hånden. 

	Utlevering av utstyr 
	Eleven vil få utdelt kandidatnummer og kladdepapir. Eksamen skal leveres digitalt i norsk og engelsk, på papir og digitalt i matematikk. 
Husk å merke alle ark og eksamensbesvarelser med kandidatnummer! 
Alle kladdeark og eventuelle minnepenn må leveres inn. Kladdeark kan tidligst bli utlevert til kandidater etter forespørsel, dagen etter. 

	 Bruk av PC/digitale hjelpemidler 
	Elever skal bruke skolens PC som tidligere er utlevert av skolen til hver elev. Det skal ikke være oppkobling mot internett eller annet nettverk på PC-en under eksamen, med unntak for tillatte sider (se eget ark fra Hemnes kommune).  

	Tillatte hjelpemidler 
	Det er tillatt å bruke medbrakte hjelpemidler på papir og eventuelt andre ikke digitale hjelpemidler. Det gjøres oppmerksom på at del 1 på eksamen i matematikk foregår uten hjelpemidler. Da kan du kun benytte skrivesaker, passer, linjal og vinkelmåler. 

	Kommunikasjonsutstyr som ikke kan benyttes 
	Det er ikke tillatt å bruke oversettelsesprogrammer, ha nettkontakt eller annen kommunikasjon. Mobiltelefoner, klokker som kan kobles til nett og evt. annet kommunikasjonsutstyr skal innleveres ved ankomst. Det er heller ikke tillatt å bruke noen form for hjelpemidler som skaper støy eller på annen måte forstyrrer andre.  
Du kan ikke bruke AI, automatisk tekstgenerator som chatbot eller tilsvarende teknologi. 

	Særskilt tilrettelegging 
	Elever som har søkt på forhånd kan innvilges særskilt tilrettelegging på eksamensdagen. 

	Hvis du ikke kan møte til eksamen på grunn av sykdom eller andre årsaker 
	Elever som blir syke eller ikke kan møte på eksamen, må varsle kontoret ved skolen så snart som mulig. For gyldig fravær kreves det legeerklæring. 

	Hva er juks 
	Å ta kontakt med andre elever i eksamensrommet, låne ting fra andre elever, stille spørsmål til andre elever eller opprette former for kommunikasjon med andre er ikke tillatt og regnes som juks. Det regnes også som juks å bruke andre hjelpemidler enn de som er tillatt. Det regnes som juks eller forsøk på juks hvis du svarer på henvendelse fra medelev.

	Konsekvenser ved juks 
	De som blir tatt i fusk eller forsøk på fusk vil få IV (ikke vurderingsgrunnlag) i standpunktkarakter i faget og de vil ikke få eksamenskarakter. 

	Plagiat 
	Plagiat er å bruke andres tekster helt eller delvis uten å oppgi kilden. Når alle hjelpemidler er tillatt til eksamen, er det ikke plagiat å bruke kilder. Dersom kandidaten bruker kilder, skal disse oppgis på en etterrettelig måte. Dette er omtalt både i eksamensveiledningene og i informasjonsdelen til eksamensoppgaven. 

	Innlevering av besvarelse 
	Når du er ferdig med eksamensbesvarelsen din, skal du gi signal om det til en eksamensvakt. Sitte rolig på plassen din til du får beskjed om at det er din tur til å levere besvarelsen. Du kan ikke forlate eksamenslokalet før du har fått beskjed om det fra en eksamensvakt. 

	Lever eksamen anonymt 
	Du skal ikke oppgi navnet ditt eller navnet på skolen i eksamensbesvarelsen. Kun kandidatnummer skal benyttes. 


 
 
Eksamenskandidaten har et selvstendig ansvar for å sette seg inn i reglene for eksamen. Informasjon finner dere på Utdanningsdirektoratets nettsider om eksamen med følgene link: 
https://www.udir.no/eksamen-og-prover/eksamen/forberede-og-ta-eksamen/#a110446 
 
 
Lykke til med eksamen!

